**„Титина“**

Чудесна анимационна история на режисьорката Кайса Нес, която разказва за едно легендарно куче и неговия стопанин Умберто Нобиле, инженер на дирижабли от ХХ век. Копродукцията между Норвегия и Белгия е вдъхновена от реални събития преди век – прочутият изследовател Роалд Амундсен се свързва с Нобиле и му поръчва дирижабъл, с който да покори Северния полюс. Италианският любител на приключения взима със себе си Титина и се присъединява към експедицията, запътила се към едно от най-интригуващите, неизследвани кътчета на Земята. Походът е успешен, а тази авантюра е пресъздадена през погледа на знаменитото куче Титина.

Филмът е озвучен на български език и е изключително подходящ за деца и техните родители.

**„Как се научих да летя“**

Това е най-новият филм на сръбския режисьор Радивое Андрич, добре познат на българските зрители с хитовете „Светкавицата“ и „Когато порасна, ще стана кенгуру“. Проектът е създаден по награждавания роман на известната детска писателка Ясминка Петрович. Филмът разказва за една привидно скучна ваканция с две възрастни дами на идиличен средиземноморски остров, която се превръща в безценно преживяване дза 12-годишната София. Тя намира нови приятели, получава първата си целувка, среща се отново с отдавна разделеното си семейство и преживява незабравими приключения.